כאן 11

סמליל הערוץ בתקופת ההרצה
גרסת סמל הערוץ בשידורי הטלוויזיה בעבר, כאשר המספר "11" מחליף צבעים: ירוק, תכלת, צהוב, אדום, כחול. כיום כל הסמל מחליף צבעים
כאן 11 הוא ערוץ טלוויזיה ציבורי ממלכתי בישראל, הפועל במסגרת תאגיד השידור הישראלי. הערוץ החל את שידוריו ב-15 במאי 2017 והחליף את הערוץ הראשון של רשות השידור שקדם לו. הסלוגן המלווה את שידורי "כאן 11" מסיום תקופת ההרצה הוא . איכות התמונה המשודרת בערוץ מאז תחילת שידוריו היא בפורמט HD. בנובמבר 2017 החל בתהליך שדרוג תכניו לפורמט הגבוה אף יותר 4K (חלק מטכנולוגיית Ultra HD) בערוץ ייעודי המשדר בזמן משחקי גביע העולם בכדורגל.

ב-12 בפברואר 2018 מנכ"ל תאגיד השידור הישראלי לשעבר אלדד קובלנץ אמר כי ההרצה תסתיים בסמוך לחגיגות שנת ה-70 למדינת ישראל. בהמשך פורסם כי ההרצה תסתיים ב-12 במאי, לפני תחילת שידור גמר האירוויזיון של אותה שנה.

בדומה לשקופית מזג האוויר ששודרה בערוץ 2 (ולאחר מכן בערוץ קשת 12 ועד מיזוג רשת-עשר גם בערוץ 13) ומופקת על ידי "חברת החדשות", גם חטיבת החדשות של תאגיד השידור הישראלי – "כאן חדשות" מפיקה עבור "כאן 11" שקופיות מזג אוויר המשודרות בין התוכניות ובהפסקות לתשדירים.

בעקבות זכיית ישראל באירוויזיון 2018, הפיק תאגיד השידור הישראלי את אירוויזיון 2019 בישראל. גמר התחרות שודר במוצאי שבת 18 במאי, חצאי הגמר שודרו מוקדם יותר באותו שבוע.

ערוץ "כאן 11" טוען להפיק את תכניו תחת מגדול ערכי והוא קוד האתיקה – המשקף את חזון התאגיד והערכים על פיהם תתנהל העשייה המקצועית בו, "תאגיד השידור הישראלי יספק תוכן חדשותי ותוכן בענייני היום )...( והכל באופן מקצועי, הגון, אחראי, עצמאי, ביקורתי, נטול פניות ואמין, בשקיפות ותוך הפעלת שיקול דעת עיתונאי ונאמנות לאמת העובדתית ולחובת הדיווח לציבור".<ref></ref> בנוסף בין חזון הערוץ קיימים סיפוק תוכן מגוון וישראלי בכל הפלטפורמות הקיימות – דיגיטל, רדיו וטלוויזיה.<ref></ref>

==היסטוריה==

===סגירת רשות השידור והקמת תאגיד השידור===
במשך השנים חלה הידרדרות במעמדה ובתפקודה של רשות השידור. ביולי 2013 שכר שר התקשורת, גלעד ארדן, חברת ייעוץ חיצונית לבחינת עתיד רשות השידור, על מנת להחליט האם נכון לסגור את הרשות. לאור הנתונים הוקמה "ועדת לנדס" וזו פרסמה את החלטותיה בראשית מרץ 2014. לפי הסיכומים שהתקבלו, תבוטל אגרת הטלוויזיה החל מ-1 באפריל 2015 ובמקום רשות השידור יוקם גוף שידורים חדש. לאחר חקיקת חוק השידור הציבורי הישראלי החלה הקמת תאגיד השידור הישראלי.

===מתחילת שידורי הערוץ===
הערוץ החל את שידוריו ב-15 במאי 2017 והחליף את הערוץ הראשון של רשות השידור שקדם לו.

בשונה מחלוקת השעות שהתקיימה בערוץ הראשון של רשות השידור, ערוץ "כאן 11" לא חלק שעות שידור עם הטלוויזיה החינוכית בימיו הראשונים, אלא שידר את תוכני התאגיד לאורך כל שעות היום. לאחר הסדר שהושג עם עובדי הטלוויזיה החינוכית, ב-4 ביוני 2017 החינוכית שבה לשדר בערוץ 11, אך הפעם בין השעות 12:00–16:30. ב-3 באוגוסט 2017 התאגיד הפסיק את שידורי החינוכית ב"כאן 11", על אף ההסדר שהושג, זאת אחרי שעובדי החינוכית העלו שקופית מחאה במהלך השידורים.

מעלייתו לאוויר ועד 12 במאי 2018 היה הערוץ בתקופת הרצה.

איכות התמונה המשודרת בערוץ מאז תחילת שידוריו היא בפורמט HD. בנובמבר 2017 החל בתהליך שדרוג תכניו לפורמט הגבוה אף יותר 4K (חלק מטכנולוגיית Ultra HD).

נכון לשנת 2024, נתון הרייטינג הגבוה בערוץ נרשם ב-11 במאי 2024, בגמר האירוויזיון במאלמו, שוודיה בו השתתפה עדן גולן עם השיר "Hurricane" השיג כ-38.6% – הנתון הגבוה ביותר מאז פיצול ערוץ 2. הביצוע של גולן, השיג כ-53.6%.<ref></ref> נתון גבוה נוסף נרשם ב-15 ביולי בעת שידור גמר מונדיאל 2018, אז זכה הגמר לנתון של 37.2%.

בשונה מהערוץ הראשון של רשות השידור, ערוץ "כאן 11" משקיע תקציב בעבור פרסום תכניו, שכולל פרסום בערוצים המסחריים, באינטרנט ובשלטי חוצות. הפרסום כולל קידום של תוכניות ושל חטיבת החדשות.

ב-1 באוקטובר 2020 התמנה העיתונאי רועי ינובסקי לעורך הראשי של המהדורה כאשר הוא החליף בתפקידו את עילי לוין.

==תוכנית מקור==
===תוכניות חדשות ואקטואליה===
*"חדשות הערב" (2017 – רץ) – מהדורת החדשות המרכזית של הערוץ בהגשת מיכל רבינוביץ'. טלי מורנו ומאיה ראכלין מגישות אותה לסירוגין.
*"חדשות הלילה" (2017 – רץ) – מהדורת חדשות אשר מסכמת את חדשות היום בהגשת עקיבא נוביק. יאיר ויינרב ושרון וכסלר מגישים את התוכנית לסירוגין.
*"חדשות שישי" (בעבר נקראה השבוע) (2019 – רץ) – מהדורת החדשות המרכזית של יום שישי בהגשת מואב ורדי.
*"חדשות השבת" (2017 – רץ) – מהדורת החדשות של מוצ"ש בהגשת טלי מורנו.
*"מהדורת חמש" (בעבר נקראה ערב ערב) (2017 – רץ) – מגזין אקטואליה יומי בהגשת מאיה ראכלין מיום א׳ עד ה׳. איציק זוארץ, יערה שפירא, קרן אוזן, יפעת גליק ויונתן אוחיון מגישים את התוכנית לסירוגין.
*"העולם היום" (2017 – רץ) – מגזין חדשות החוץ היומי בהגשת יואב זהבי<ref name=":0" />.
*"שרון ואורי" (בעבר נקראה שישי בחמש ועברה מהערוץ הראשון; 2017 – רץ) – תוכנית אקטואליה שבועית בהגשת אורי לוי ושרון וכסלר.
*"מהצד השני עם גיא זהר" (2019 – רץ) – תוכנית יומית עם גיא זהר על הפערים שבין המציאות לבין הדיווחים עליה בתקשורת.
*"משחקי הכיס" (2020 – רץ) – תוכנית כלכלית המשודרת בימים א'–ד' בהגשת ליאל קייזר. יפעת גליק מחליפה אותה לסירוגין.
*"הכול פוליטי" (שודרה בעבר בכאן 11 וחזרה לשדר בשנת 2020; 2019 – רץ) – תוכניות אקטואליה-פוליטית, התוכנית משודרת במוצאי שבת בשעה 18:00 בהגשת קרן אוזן.
*"שבע עם איילה חסון" (2023 – רץ) תוכנית ראיונות ואקטואליה יומית העוסקת בענייני היום הבוערים בהשתתפות האנשים שבמרכז החדשות ומיטב הפרשנים מימין ומשמאל. התוכנית משודרת בימי א' עד ה' ובימי שבת, בהגשת איילה חסון.

===תוכניות תחקירים===
*"זמן אמת" (2017 – רץ) – תוכנית תחקירים דוקומנטרית בהנחייתו של אסף ליברמן.
*"האזרח גואטה" (2019 – רץ) – מגזין המטפל בבעיות האזרח הקטן עם יגאל גואטה.

===תוכניות דוקו ותעודה===
*"יוצאים מהכלל" (2019 – רץ) – סדרת תעודה של רוני קובן הסוקרת קהילות שונות בישראל.
*"דרך המוזיקה" (2021 – רץ) – סדרת דוקו מוזיקלית המספרת את סיפורם של גדולי המוזיקה הישראלית, בשילוב ראיונות עם יואב קוטנר.
*"לוחמים" – סדרה המלווה ארבעה לוחמים בחטיבת גבעתי לאורך כל שירותם בצה"ל.
*"בלי פאניקה" (2022) – סדרה דוקומנטרית בהנחיית לוסי איוב וגורי אלפי, הבודקת את מוכנות מדינת ישראל לאירועים מסוכנים.
*"חידת משולם" (2022) – סדרת דוקו העוקבת ומשחזרת את האירועים השזורים ב"פרשת עוזי משולם".
*"פרויקט משפחות" (2021 – רץ) – סדרת דוקו העוקבת אחר חייהן של עשר משפחות ישראליות מחלקים שונים של החברה הישראלית, וצפויה לחזור אחת למספר שנים אל המשפחות ולבדוק מה התחדש בחייהם של משתתפי הסדרה.
*"עולם קטן" (2021) – פורמט דוקו מהגרסה הבריטית "פלאנט צ'יילד" החוקרת מה באמת חשוב בגידול ילדים במאה ה-21 והאם הילדים יוכלו להתמודד לבדם באתגרים המורכבות יחסית. בהנחיית דוריה למפל ופרופ' ענת שושני.
*"מילה של רופא" (2022) – פורמט דוקו מהגרסה האמריקאית "Trust me, I'm a doctor". התוכנית עוסקת בנושא הרפואה בו עינב גלילי וצוות הרופאים בודקים וחוקרים כיצד הבריאות משפיע על החיים הנורמטיביים של האדם.

===תוכניות דוקו-ריאליטי===
*"טיול אחרי צבא" (2017 – רץ) – תוכנית דוקו ריאליטי העוקבת אחרי נסיעתם של זוגות סלבס ברחבי העולם.
*"בואו לאכול איתי" (עברה מהערוץ הראשון) (2018 – רץ) – סדרת דוקו ריאליטי בנושא אוכל בהגשת שי אביבי.
*"אנחנו על המפית" (2018 – רץ) – תוכנית בישול עולמי עם ברק יחזקאלי, כולל סדרה נלווית "ליד המפית".
*"סליחה על השאלה" (2018 – רץ) – תוכנית המארחת בכל פרק קבוצת מיעוט אחרת, העונים לשאלות חודרניות שנשאלו מהבית.
*"עוד ניפגש" (2020 – רץ) – סדרת דוקו-ריאליטי המנסה לחדש את הקשר בין בני משפחה חילונים עם בן משפחה שחזר בתשובה ולהפך
*"סיפורים מהכורסה" (2020 – רץ) – קומיקאים ישראלים משתפים בחווית מצחיקות, מוזרות ומביכות מחייהם.
*"יומני היקר" (2020) – סדרת דוקו בה אנשים מקריאים מול המצלמה קטעים נבחרים מתוך יומני הנעורים שלהם. התוכנית מבוססת על התוכנית האמריקאית "The Mortified Sessions".
*"טיפול זוגי" (2021 – רץ) – תוכנית דוקו-ריאליטי העוקבת אחר זוגות שעוברים טיפול זוגי לעיני המצלמות על ידי המטפלת הזוגית שרון ברעם וולובסקי.
*"מישהו לגור איתו" (2023 – רץ) – תוכנית דוקו-ריאליטי המתאמת בין המשפחה/הזוג/בן אדם שבא לתוכנית לאחד הכלבים שנמצאים בכלבייה.
*"טיול לחמישה" (עברה מערוץ הטיולים) (2023 – רץ) – תוכנית מציאות שבמסגרתה חמישה אנשים יוצאים יחד לטיול בן חמישה ימים ומתחרים בניהם מי מדריך את הטיול הטוב ביותר.
*"מוקד 11" (2024 – רץ) – תוכנית המבוססת על הפורמט הבריטי "Celebrity Call Center", ובמסגרתה ידוענים משמשים כיועצים במוקד טלפוני.
*"הייתי מתה" (2024 – רץ) – תוכנית מציאות תיעודית קומית בהגשתה של עדי אשכנזי, שבמסגרתה היא יוצאת למסע אחר תשובות על החיים ועל המוות.

===שעשועונים===
*"המרדף" (2017 – רץ) – שעשועון טריוויה המבוסס על פורמט בריטי, בהנחיית עידו רוזנבלום (את העונה השישית הנחתה לוסי איוב). בכל פרק צריכים ארבעה מתמודדים לנצח את "הצ'ייסר" (איתי הרמן) או "הצ'ייסרית" (מיכל שרון).
*"האחוזון העליון" (2022 – רץ) שעשועון המבוסס על פורמט בריטי, בהנחיית שחר חסון. במסגרת השעשועון מתחרה קבוצת משתתפים על שאלות שלא מצריכות ידע כללי, אלא בעיקר היגיון ושכל ישר, כאשר המנצח מביניהם יזכה בסכום של עד 100,000 ש"ח ובתואר 'חבר באחוזון העליון'.

===תוכניות תרבות וראיונות===
*"סוכן תרבות" (2018 – רץ) – מגזין תרבות עם קובי מידן.
*"פגישה עם רוני קובן" (2017 – רץ) – תוכנית ראיונות תיעודית בהנחיית העיתונאי רוני קובן.
*"חדר 101" (עברה מהחינוכית) (2019 – רץ) – ראיונות סאטיריים עם עינב גלילי.
*"קארפול קריוקי" (2017 – רץ) – תוכנית ראיונות עם מוזיקאים בהנחיית ניקי גולדשטיין (בעונה 1), ובעונה השנייה עם אודי כגן.
*משודרות גם "אגן הים התיכון" (כאן גימל), "קפה גיברלטר", ו"סופ"ש תרבות" (שתיהן מכאן תרבות) במסגרת רדיו מצולם.
*"בין השמשות" ("מקבלים שבת" עד שנת 2018)" (עברה מהערוץ הראשון) (2007–2020) – תוכנית ראיונות שבועית שעוסקת בנושא פרשת השבוע עם אורחים בהגשת דב אלבוים.
*"פשוט בבית" (2020–2021) – תוכנית יומית המארחת מומחים, הנותנים טיפים וכלים לשדרוג החיים בבית על ידי שימוש בנמצא, בדגש על מיחזור וקיימות, בהגשת שני קליין.
*"ארון השירים היהודי" (2021 – רץ) – תוכנית שבועית המארחת מוזיקאים ומוזיקאיות, לשיחה על יהדות, ישראליות ומה שביניהן בהגשת עומר בן-רובי.
*"שאלה תשובה" (2021 – רץ) – תוכנית שבועית המארחת שני אנשים: אחד שחזר בתשובה ואחד שיצא בשאלה, המספרים את סיפור חייהם וטקסטים מכוננים שעיצבו אותם ושינו אותם.
* "תשמעו סיפור" (2024 – רץ) – תוכנית ראיונות בהגשת בן שני שבמסגרתה מתראיינים אנשים בעלי סיפור ייחודי מאירועי מתקפת הפתע על ישראל.

===תוכניות סאטירה, בידור ואירוח===
*"עד כאן!" (2017–2021) – תוכנית בידור סאטירית בהנחיית מיכאל הנגבי.
*"זהו זה!" (עברה מהחינוכית) (2020 – רץ<ref></ref>) – פרקים חדשים לתוכנית הקאלט המיתולוגית עם מוני מושונוב, דב גליקמן, גידי גוב, אבי קושניר, ושלמה בראבא.
*"ערב עם שי שטרן" (2021 – רץ) – תוכנית אירוחים סאטירית שבועית בהנחיית שי שטרן.
*"מה שתגידו" (2022 – רץ) קומיקאים ודעתנים אחרים מפרשים ומספרים על השבוע האחרון שעבר על כולנו במציאות הישראלית והעולמית בהשתתפות: יוסי מרשק וטל פרידמן, רועי עידן וחיים לוינסון, שוש ויעל פוליאקוב, גלעד כהנא וגלית חוגי, מנדי גרוזמן ואלי ביתאן, מאיה בצלאל וקותי סבג ועוד.
*"מועדון הסטנד-אפ" (2024 – רץ) – תוכנית סטנדאפ ומערכונים המבוססת על הפורמט הבריטי "The Stand Up Sketch Show", שבמסגרתה קטעי סטנדאפ בימתיים הופכים למערכונים המלווים את הקטע.

===סדרות עלילתיות===
*"קופה ראשית" (עברה מהחינוכית) (2018 – רץ) – סדרה קומית על מה מתרחש בסופר של רשת סופרים קטנה במרכז הארץ. בהשתתפות דב נבון וקרן מור
*"שב"ס" (2019–2020) – סדרת קומדיה המתרחשת בבית סוהר בכיכוב נעמי לבוב, יניב ביטון, איתי זבולון ומעיין בלום.
*"טהרן" (2020 – רץ) – סדרת טלוויזיה על המוסד והפעילות נגד תוכנית הגרעין האיראנית.
*"מנאייכ" (2020 – רץ) – סדרת טלוויזיה מסוגת דרמה–משטרתית מותחן–פשע בכיכובם של שלום אסייג ועמוס תמם.
*"חזרות" (2020) – קומדיה (לא) רומנטית על עולם התיאטרון בכיכובם של נועה קולר וארז דריגס.
*"המפקדת" (2021 – רץ) – סדרת דרמה קומית העוסקת בפיקוד על מחלקה של טירוניות בעייתיות, בכיכובה של אלונה סער.
*"עלומים" (2021 – רץ) – סדרת דרמה ישראלית אשר מגוללת את סיפורם של בני נוער בסיכון מבית שמש על רקע פרשת אונס מתוקשרת.
*"האחיין שלי בנץ" (עברה מכאן חינוכית) (2021 – רץ)
*"שעת אפס" (2022) – סדרת דרמה המתרחשת בתיכון המתארת התנגשות בין מורה לתלמידה על רקע דעותיהם.
*"שישו ושימחו" (2022) – סדרת דרמה קומית מוזיקלית המספרת על מקהלת רבנות צבאית.
*"איסט סייד" (2023) – סדרת דרמה העוסקת בסוחר נדל"ן במזרח ירושלים, ועל הרצון שלו לדאוג לבתו שעל הספקטרום האוטיסטי.
*"שישה אפסים" (2023) – סדרת דרמה קומית העוסקת על שישה אנשים שזכו בפרס הגדול בלוטו וגילו שאינם קיבלו את הפרס בעקבות חוק חדש שמחייב אותם לעבור סדנה שתכין אותם לחייהם החדשים כמיליונרים. בכיכובם של רוני דלומי, לאורה ריבלין, שני קליין, עופר חיון, רותם קינן, אלישע בנאי ושרית וינו אלעד.
* "האיש שרצה לדעת הכל" (2024) –סדרת דרמת מתח המבוססת על ספר באותו שם מאת דרור משעני ומהווה המשכון לסדרה "תיק נעדר".
* "האמת" (2024) - סדרת דרמה מתח העוסקת ברצח של נערה במתנ"ס המתרחש עשור אחרי רצח זהה לחלוטין.

==תוכניות מקור בעבר==
===תוכניות חדשות ואקטואליה===
*"כותרות היום" (2023) – תוכנית יומית העוסקת בעדכוני החדשות המרכזיים של היום. התוכנית שודרה בימי א' עד ה', בהגשת מאיה ראכלין.
*"עצם העניין" (2020–2023) – תוכנית ראיונות ואקטואליה יומית. התוכנית שודרה בימי א'–ה' בהגשת קלמן ליבסקינד. 
*"הזמן הירוק" (2022–2023) – תוכנית שבועית בנושאי אקלים וסביבה. התוכנית שודרה בימי חמישי, בהגשת יפעת גליק. התוכנית מסקרת בהרחבה את נושאי הגנת הסביבה, משבר האקלים והתמודדות ממשלת ישראל עם נושאים אלו. התוכנית נולדה מתוך מוסף "הזמן הירוק" במהדורת חדשות הערב של כאן, שכולל לרוב תחקירים בתחום.
*"כותרות הערב" (2022–2023) – תוכנית יומית העוסקת בעדכוני החדשות המרכזיים ונותנת הצצה לחדשות הערב. התוכנית שודרה בימי א' עד ה', בהגשת מאיה ראכלין.
*"ישראל בוחרת" (2022) תוכנית שבועית לקראת הבחירות לכנסת ה-25 בשילוב סקרים מעודכנים וראיונות בהשתתפות כתבי ופרשני "כאן חדשות" שודרה בימי חמישי, בהגשת קרן אוזן.
*"חמש מקורי" (2017) – מגזין אקטואליה יומי.
*"שש כלכלי" (2017) – תוכנית חדשות יומית בענייני כלכלה.
*"שבע אקטואלי" (2017) – תוכנית ראיונות אקטואליים לקראת מהדורת החדשות המרכזית.
*"חדשות השבוע" (2017–2019) – מהדורת החדשות של יום שישי לסיכום חדשות השבוע.
*"והרי החדשות" (2017–2019) – מהדורה מוקדמת לסיכום חדשות היום.
*"מהדורת שבע" (למשך תקופה מהדורת שש) (2018–2019) – מהדורה מוקדמת בהגשת מגישים מתחלפים.
*"רואים עולם" (2017–2020) (עברה מהערוץ הראשון) – מגזין חדשות חוץ שבועי בהגשת יעקב אחימאיר.
*"קלמן וסג"ל" (2019–2020) – תוכנית אקטואליה יומית עם קלמן ליבסקינד ואראל סג"ל.
*"כאן איתכם" (2020) – תוכנית יומית לבני הגיל השלישי בהגשת רינת ספיבק.
*"זמן קורונה" (2020–2021) – תוכנית שבועית העוסקת בעניינים האזרחיים והשלכות משבר הקורונה על חיינו, בשילוב מיטב כתבות כאן חדשות ודיווחים מהשטח ומהאולפן. בהגשתה של יפעת גליק.
*"חדר החדשות" (2021) – תוכנית אקטואליה המתמקדת בחדשות היום עם דיווחים מהשטח ומהאולפן, התוכנית עוסקת בסיקור המהלכים הפוליטיים של המפלגות לקראת בחירות 2021 בהגשת רינת ספיבק.

===תוכניות תחקירים===
*"על המשמר" (2017) – תוכנית תחקירים כלכלית בהגשת לינוי בר-גפן.
*"שטח הפקר" (2017–2019) – תוכנית תחקירים תיעודית בהנחיית גיא זוהר.

===תוכניות דוקו ותעודה===
*"תולדות ארץ ישראל" – טרילוגיה תיעודית על תולדות ארץ ישראל. שודרה במקור ב"ערוץ הראשון":
**"עמוד האש" – סדרה תיעודית המספרת על תולדות הציונות מימי טרום הכרזת המדינה שמתחילה מימי הקונגרס הציוני הראשון.
**"תקומה" – סדרת ההמשך לעמוד האש, הסוקרת את ההיסטוריה של מדינת ישראל למן הקמתה.
**"והארץ הייתה תוהו ובוהו: תולדות ארץ ישראל" – סדרה תיעודית הנחשבת כמשלימה של עמוד האש ותקומה, המספרת על התקופות הפרהיסטוריות של ארץ ישראל.
*"הנשר הגדול" (2017) – סדרת תעודה המספרת את סיפורו של הרמב"ם.
*"הפוליטיקה של השומן" (2017) – סדרת דוקו על התמודדות השמנים ויחס החברה לשמנים בישראל.
*"החיים על פי דביר" (2018) – תוכנית תעודה בענייני בריאות עם דביר בנדק.
*"צליל מכוון" (2018) – סדרת תעודה על מוזיקה ישראלית עם קובי אוז.
*"חסידיסטוק" (2018) – סדרת דוקו על גיבורי התרבות של המוזיקה היהודית העכשווית בארץ ובעולם.
*"המתמודדים" (2018) – סדרת דוקומנטרית על הבחירות המוניציפליות.
*"הצרפוקאים" (2018) – סדרת תעודה על עולים מצפון אפריקה לצרפת, ומשם לישראל.
*"נקודת מפנה" (2018) – סדרת מפגשים תיעודית, הבוחנת את השסעים בחברה הישראלית עם ישי שריד ואפרת שפירא-רוזנברג.
*"מעברים" (2019) – סדרה תיעודית בת שלושה פרקים המתארת את הטירונות ושגרת הפעילות במערך המעברים שבחיל המשטרה הצבאית.
*"מעברות" (2019) – סדרה דוקומנטרית העוקבת אחר סיפור המעברות שהוקמו בראשית ימיה של מדינת ישראל.
*"ימי בגין" (2019) – סדרה דוקומנטרית העוסקת בתקופת כהונתו של מנחם בגין כראש ממשלת ישראל.
*"ליגה ג" (2019) – סדרת דוקו העוסקת בקבוצות כדורגל המשחקות בליגה ג'.
*"וואי וואי וואי" (2019) – סדרת תעודה על צעירי "דור ה-Y".
*"מלכויות של מטה" (2019) – סדרה דוקומנטרית הסוקרת את עולם החסידות מהקמתה, דרך חורבנה הכמעט מוחלט בשואה, ותחייתה המטאורית לאחריה.
*"לוחם 566" (2020) – סדרה תיעודית בת שלושה פרקים המתארת את סיפורו של המרגל הישראלי אלי כהן.
*"סטוריז" (2020) – סדרת דוקו על הדור שנולד עם המסך ביד.
*"נייעס" (2020) – סדרת דוקו על עולם התקשורת החרדי.
*"רבנו" (2020) – סדרת דוקו על סיפורו של רבי נחמן מברסלב.
*"המהפכה הגאה" (2020) – סדרת דוקו על הקהילה הגאה בישראל.
*"עושים לביתנו" (2020) – סדרת דוקו על ההחלטות שעיצבו את פני הכלכלה הישראלית, בהגשת העיתונאי סמי פרץ.
*"העתיד כבר כאן" (2021) – סדרה הסוקרת את ההמצאות והחוקרים שישנו את פני עולם הרפואה העתידית.
*"מחברות שחורות" (2021) סדרה בת חמישה פרקים של שלומי אלקבץ על אחותו, רונית אלקבץ.
*"לבנון" (2021) – סדרת דוקו-צבאית המתעדת את לבנון ואת מעורבות ישראל, החל משנות ה-70 ועד אחרי מלחמת לבנון השנייה.
*"אויבים" (2021) – סדרת דוקו-אקשן על סודותיהם של מנהיגי ערב דרך עיני קהילת המודיעין הישראלית.
*"שופטים בשר ודם" (2021) – סדרה דוקומנטרית אשר עוסקת במעמדו של בית המשפט העליון ושופטיו, ובמתח בין הרשות השופטת לרשות המחוקקת.
*"שרון" (2021) – סדרת דוקו המתעדת את שנות שלטונו של אריאל שרון, החל מתקופת האינתיפאדה השנייה, לרבות מבצע חומת מגן ובניית גדר ההפרדה ועד ליישום תוכנית ההתנתקות.
*תיק 512 (2022) – סדרה המסקרת את פרשה 512 ואת יצחק אברג'יל.
*"פולארד" (2022) – סדרה דוקומנטרית על סיפורו של יונתן פולארד וחשיפת פרטים חדשים על פרשת הריגול שלו.
*"בשם האב" (2023) – סדרה העוסקת בקהילת ברסלב "היכל הקודש" ביבנאל לאחר מותו של רב הקהילה, אליעזר שלמה שיק.
*"חילוניות" (2023) – סדרה בת 5 פרקים העוסקת בחילוניות הישראלית.
*"טבריה – מתחת לקו האדום" (2023) – סדרה בת חמישה פרקים העוסקת בעיר טבריה ובפוליטיקה העירונית שלה.
*הדיפלומטים (2023) – סדרה בת שלושה פרקים הסוקרת את תולדות הדיפלומטיה הישראלית.
*"באין מדינה יש אזרחים (2023) – פרויקט תיעודי בשני חלקים המורכב מ-12 סרטים קצרים העוקבים אחר סיפורם של המתנדבים ביוזמות האזרחיות לחיזוק העורף הישראלי במלחמת חרבות ברזל.
===תוכניות דוקו-ריאליטי===
*"יחידה מעורבת" (2018) – סדרת דוקו ריאליטי העוקבת אחרי טירונות קרבית משותפת לחיילים וחיילות.
*"מחוז ירושלים" (2019) – דוקו ריאליטי על חיי השוטרים הירושלמים.
*"80 וארבע" (2019) – תוכנית דוקו ריאליטי העוקבת אחר גן ילדים ובו משולבים ילדים בני 4 וקשישים.
*"רילוקיישן" (2019) – דוקו ריאליטי על מעבר שלוש משפחות למגורים מחוץ לישראל.
*"מתחילים מאפס" (2020) – תוכנית העוקבת אחרי המשתתפים שנפרדים מכל הרכוש שלהם ל-14 ימים.
*"היהודי החדש" (2021) – סדרת דוקו בה השחקן והקומיקאי גורי אלפי יוצא למסע בו הוא חוקר את פניה המשתנים של יהדות ארצות הברית.

===שעשועונים===
*"הקו האדום" (2018) – שעשועון טריוויה עם ירון ברובינסקי.

===תוכניות תרבות וראיונות===
*"המכולה" (2017) – תרבות גבוהה עם איתי מאוטנר.
*"70 פנים" (2018–2019) – תוכנית ראיונות אישיים עם ליאת רגב.
*"מבט לאחור" (2017–2019) – סקירת אירועי העבר באותו יום בשנים קודמות באמצעות כתבות הארכיון.
*"ערב טוב אירופה" (2019) – מגזין יומי עם דפנה לוסטיג ואביה מלכה לקראת אירוויזיון 2019 בתל אביב.
*"מועדון תרבות" (2017–2019) – מגזין תרבות יומי.
*"גאולה ולונדון" (2019–2020) – מגזין תרבות יומי עם גאולה אבן-סער וירון לונדון.
*"הטעויות המוצלחות שלי" (2022) – תוכנית ראיונות בהנחיית ענת גורן שבמסגרתה היא משוחחת עם אישיות מפורסמת על הכישלונות והטעויות שלה במהלך חייה.

===תוכניות סאטירה, בידור ואירוח===
*"הערב יהיו כאן" (2017–2018) – תוכנית אירוח בהנחיית ירון ברובינסקי.
*"מדינת הגמדים" (2017–2018) – תוכנית סאטירה עם בובות.
*"מה נסגר?" (עברה מערוץ עשר) (2018–2019) – תוכנית סיכום שבוע הומוריסטית עם רועי בר-נתן.
*"הלילה עם לוסי וגורי" (2020) – תוכנית בידור סאטירית בהנחיית לוסי איוב וגורי אלפי.
*"פעם בשבוע עם תם אהרון" (2018–2020) – תוכנית סאטירה ישראלית בהנחיית תם אהרון.
*"ערוץ אפס" (2021) – תוכנית סאטירה המתארת ערוץ המשדר חדשות, פרסומות לתכנים נוספים, מערכונים בכיכובם של דנה פרידר, אוראל צברי ומירב פלדמן.
*"ארוחה של החיים" (2023) – תוכנית אירוח בה השף ענר בן רפאל פורמן מארח אישיות ישראלית לארוחה המשקפת את סיפור חייהם.
*"היהודים באים" (עברה מהערוץ הראשון) (2017–2024) – סדרת טלוויזיה ישראלית סאטירית הכוללת מערכונים אודות ההיסטוריה של העם היהודי.

===סדרות עלילתיות===
*"איפה אתה חי?" (עברה מהערוץ הראשון) (2015–2018) – סדרת דרמה קומית על עדה בוכרית.
*"הפסיכולוגית" (2018) – קומדיה בכיכוב קרן מור, המבוססת על הסדרה האמריקאית "טיפול אונליין".
*"" (2018–2020) – סדרת קומדיה שחורה המבוססת על ספרה של נועה ידלין.
*"פמת"א" (2018–2021) – סדרת מתח על פרקליטות מחוז תל אביב.
*"מונא" (2018) – סדרת דרמה אודות צלמת ערביה ישראלית.
*"תיק נעדר" (2019) – סדרת מתח לפי ספריו של דרור משעני.
*"דוז פואה" (2019) – קומדיית מתח שהופקה לקראת אירוויזיון 2019.
*"אבא משתדל" (2019) – סדרת טלוויזיה בכיכובו של טל פרידמן, על משפחה המתמודדת עם ילדה הסובלת ממוגבלות שכלית התפתחותית.
*"מתיר עגונות" (2019) – סדרת טלוויזיה בכיכובו של אביב אלוש, על רב המסייע לעגונות לקבל גט, אך מתמודד במקביל עם משברים בחייו האישיים.
*"הדבר הגדול המיוחד" (2020) – סדרת דרמה אודות שתי חברות שאחת חולה בסרטן, בכיכובה של אורנה פיטוסי.
*"שעת נעילה" (2020) – סדרת דרמת מלחמה בדיונית על קרבות מלחמת יום הכיפורים.
*"אחד על אחד" (2020) – סדרת דרמה העוסקת במורה פרטי אשר מתמסר לתלמידיו באופן מיוחד, בעוד משפחתו מתפרקת.
*"מותק בול באמצע" (2021) – סדרת דרמה קומית פוליטית העוסקת בפליטת ריאליטי שמקבלת הצעה להצטרף למפלגה פוליטית, ומהר מאוד נסחפת לעולם הפוליטיקה.
*"החנות שיש בה הכל" (2021) – קומדיית מצבים מוזיקלית ישראלית אשר במרכזה חנות כלבו מיוחדת.

=== שונות ===
*"המהפכה הגאה שלי" (2020) – סדרת רשת.

==תוכניות נוספות==
בערוץ משודרות תוכניות נוספות, כולל דת, ספורט, טבע, תוכני מקור, ותוכניות רכש (בהן שידור יומי של כל העונות של "האוס" ושל "מד מן" והמשך שידורה של הסדרה "חוק וסדר: מדור מיוחד" ששודרה בעבר בערוץ הראשון). ישנם גם שידורים חיים של אירועים בינלאומיים, כמו גביע העולם בכדורגל, משחקי נבחרת ישראל בכדורגל והאירוויזיון.

===תוכניות החינוכית (שלא עברו להפקות מקור)===
*העולם עצוב אז צוחקים – סדרת ראיונות החוקרת את ההיסטוריה של המערכון הישראלי בהגשת יהונתן גפן ויאיר ניצני.
*אומרים שהיה פה – היסטוריה עם יהונתן גפן.
*תורת המשחקים – סדרה על תולדות משחקים וענפי ספורט שונים בהנחיית גיל חובב.
*שיחת נפש – ראיונות אישיים עם הפסיכיאטר יורם יובל.
*גלילאו – תוכנית מדע עם הילה קורח. בעונה העשירית לסדרה מחליפה אותה גאולה אבן-סער.
*זן נדיר – סדרת תעודה על טבע בארץ ישראל.

===נגישות===
לי דן מתרגמת בכאן 11 את שידור הבחירות לכנסת ה-22, 2019
כאן 11 הנגישה את שידורי מערכות הבחירות שנערכו במהלך המשבר הפוליטי בישראל לאנשים עם מוגבלות ולדוברי שפות זרות, על ידי שידור חי של הבחירות בערוצים ייעודיים ביוטיוב.

==שידורי רדיו==
בין השעות 07:00 ל-12:00 משודר בערוץ רצף המבוסס על שידורי רדיו מצולם ומבזקי חדשות מדי שעה. (בדיגיטל, ברדיו, ובטלוויזיה, בטלוויזיה מבזקי החדשות מתחילים בשעה 7:00 והמבזק האחרון ביום מסתיים בשעה 11:00, אורך המבזק בדומה לרדיו הוא 5 דקות).
*"הבוקר הזה" עם אריה גולן בשעות 7:05–8:00 בימים א'–ו'.
*"קלמן-ליברמן" עם קלמן ליבסקינד ואסף ליברמן בשעות 8:05–10:00 בימים א'–ד'.
*"סדר יום" עם קרן נויבך בשעות 10:05–12:00 בימים א'–ד'.
*"רוני קובן ועמרי אסנהיים", תוכנית אקטואליה שבועית עם רוני קובן ועמרי אסנהיים בשעות 10:05–12:00 ביום ה'.
*"אמילי והפרופסור" (בעבר נקראה "היינו כאן") עם אמילי עמרוסי ויובל אלבשן בשעות 8:05–10:00 ביום ו'.
*"אגן הים התיכון", תוכנית רדיו מבית כאן גימל המתמקדת במוזיקה מזרחית ים תיכונית עם מיכל אסולין. התוכנית משודרת בימי ו' ברדיו ובמקביל בטלוויזיה בערוץ כאן 11 (בטלוויזיה התוכנית משודרת בין השעות 10:05–12:00, וברדיו בין השעות 9:00 עד 14:00).

שודרו גם תוכניות הרדיו "שלום קיטל ונעמה סיקולר" מ"כאן ב", "גם כן תרבות" עם גואל פינטו ו"שלושה שיודעים" עם דודו ארז, המשודרות ב"כאן תרבות", במסגרת רדיו מצולם.

==קישורים חיצוניים==

*
*

* [http://www.kan.org.il/live/tv.aspx?stationId=2 שידור חי של ערוץ כאן 11 באתר תאגיד השידור הישראלי כאן]
*

==הערות שוליים==

קטגוריה:ערוצי טלוויזיה ישראליים
קטגוריה:2017 בישראל
קטגוריה:תאגיד השידור הישראלי: ערוצי טלוויזיה
קטגוריה:ערוצי ברודקאסט בישראל
קטגוריה:אמצעי תקשורת בבעלות ממשלתית